open-index/open-wikipedia-markdown huggingface dataset:
Martin Løwstrøm Nyenget

**Martin Løwstrøm Nyenget** (sündinud 1. aprillil 1992) on Norra murdmaasuusataja.

Nyenget võitis Erzurumis 2012. aastal  juunioride MM-il Norra teatemeeskonnaga pronksmedali. 2014. aastal Val di Fiemmes toimunud U23 MM-il tuli ta nii skiatlonis kui ka 15 km klassikas kuuendaks ning sprindis kaheteistkümnendaks; aasta hiljem tuli ta Almatõs sprindis viiendaks.

Nyenget tegi MK-võistluste debüüdi 2014. aasta märtsis Oslos Holmenkollenis toimunud 50 km klassikalises stiilis ühisstardiga sõidus, kus saavutas 41. koha. Skandinaavia karikasarjas jõudis ta hooajal 2013/14 seitse korda esikümnesse, hooaja lõpetas ta kokkuvõttes kuuendana. Oma teisel maailma karikasarja etapil märtsis 2015 Lahtis sai ta oma esimesed MMK-punktid neljanda kohaga 15 km distantsil. Hooaja 2015-16 alguses pääses ta Lillehammeris esimest korda MK-etapi poodiumile teatevõistluse teise kohaga. Skandinaavia karikasarjas Vuokattis tuli ta 15 km klassikasõidus kolmandaks ja võttis oma esimese võidu Skandinaavia karikasarjas 15 km vabatehnikasõidus. Hooaja edenedes saavutas ta Skandinaavia karikasarjas neli esikümne kohta ja võitis hooaja lõpus üldarvestuse. Tema hooaja parimaks tulemuseks MK-võistlustel individuaalarvestuses oli kaheksas koht Lahtis toimunud skiatlonis. 2016. aasta Norra meistrivõistlustel Tromsøs ja Beitostølenis tuli ta koos Morten Eide Pederseniga võistkondlikus sprindis kolmandaks. Ta saavutas teatesõidus ja 15 km klassikas teise koha. Hooajal 2018-19 lõpetas ta Skandinaavia karikasarjas seitsmel korral esikümnes, sealhulgas saavutas Vuokattis 15 km klassikasõidus ja Piteås 30 km ühisstardi sõidus teise koha, võites sellega taas üldarvestuses. 2018. aasta aprillis tuli ta koos Håvard Solås Taugbøliga Norra võistkondliku sprindi meistriks. Järgmisel hooajal saavutas ta Skandinaavia karikasarja üldarvestuses neljanda koha 51. kohaga. Pärast 2019/20 hooaja alguses Vuokattis saavutatud kahte teist kohta Skandinaavia karikasarjas tuli ta 2020. aasta suusatuuril viiendaks. Esimese poodiumikoha saavutas ta individuaalsel maailma karikasarjas kolmanda kohaga jälitussõidus Östersundis ning hooaja lõpus Skandinaavia karikasarja üldarvestuses kuuenda ning MK-võistlustel tavadistantsi maailma karikasarja üldarvestuses 18. koha. 

Pärast 2021-22 hooaja alguses Lillehammeris saavutatud kolmandaid kohti 15 km vabastiilis ja teatesõidus saavutas Nyenget Tour de Ski 2021-22 arvestuses 12. koha. Sellele järgnes kaks teist kohta klassikastiilis distantsidel ja saavutas Oslos 50 km ühisstardist sõidus oma esimese MK-etapivõidu. Hooaja lõpus tuli ta Falunis paarissprindis teiseks ja saavutas lõpuks MK-võistluste üldarvestuses seitsmenda koha. Ta tuli ka Norra meistriks skiatlonis ja 15 km klassikas ning võitis Reistadløpeti.

## Statistikat

### Maailma karikasarja etapivõidud

***** koos Pål Golbergi, Simen Hegstad Krügeri ja Jan Thomas Jensseniga.

## Välislingid

* [Martin Løwstrøm Nyenget [Rahvusvaheline Suusaföderatsioon]i veebilehel] veebisaidil
Herdis Sikka

**Herdis Sikka** (12. oktoober 1989 – 30. august 2010 Helmandi provints, Afganistan) oli Eesti sõjaväelane (nooremseersant).

Ta alustas teenistust kaitseväes 2008. aastal, algul Kirde kaitseringkonna suurtükiväepataljonis ja hiljem pioneeripataljonis.

Pärast ajateenistust jätkas ta elukutselise kaitseväelasena Scoutspataljonis ja Kalevi jalaväepataljonis. Ta oli 2010. aastal Afganistanis NATO operatsioonil Eesti jalaväekompanii Estcoy-10 koosseisus.

Mässulised olid paigaldanud IED (Isevalmistatud lõhkekeha) teekonnale, kus patrullis Eesti jalaväeüksus 30. augustil 2010 Helmandi provintsis Nad-e-Ali piirkonnas. Soomukijuht Sikka sai isevalmistatud lõhkekeha (IED) plahvatuses üliraskelt vigastada, kui tema allüksus oli jalgsipatrullis Wahidi patrullbaasist vähem kui viie kilomeetri kaugusel. Talle anti esmaabi ja toimetati helikopteriga haiglasse, kuid ta suri varsti üliraskete vigastuste tõttu.

Ta maeti 4. septembril Eestis Põlva maakonna Rosma kalmistule.

## Tunnustus
* 2010 Kotkaristi kuldrist mõõkadega

## Viited

## Kirjandus
*Afganistanis langes eile mässuliste rünnakus Eesti kaitseväelane. Eesti Päevaleht nr 199, 31. august 2010. Lk 7

## Välislingid
*Haud  Rosma kalmistul
Vrbové

**Vrbové** (saksa keeles *Vrbau*, *Werbau*, ungari keeles *Verbó*) on linn Slovakkias Trnava maakonnas Piešťany ringkonnas.

## Geograafiline asend
Vrbové asub Väikeste Karpaatide jalamil, Piešťanyst ligikaudu 9 km lääneloodes.

## Ajalugu
Asulat on esmamainitud 1113. aastal. 14. sajandi lõpul on Vrbovét ürikutes nimetatud aleviks. 1437. aastal vabastati Vrbové tollimaksudest. Türgi väed rüüstasid Vrbovét 1599. ja 1663. aastal. Kuni 19. sajandi lõpuni mängis linna majanduselus olulist rolli viinamarjakasvatus. Märkimisvääsem tööstuse areng toimus alates 20. sajandi keskpaigast pärast tekstiiliettevõtte Trikota asutamist, millest sai riigi suurim naiste aluspesu tootja. Linnaõigused sai Vrbové 1967. aastal.

## Rahvastik

Slovakkia 2021. aasta rahvaloenduse andmetel oli Vrbové elanikest slovakke 95,94%, tšehhe 0,35% ja ungarlasi 0,1%. Rahvus oli teadmata 3,08%-l elanikest.

## Sõpruslinnad
* Vítkov, Tšehhi

## Viited
Petra (eesnimi)

**Petra** on naisenimi.

2023. aasta seisuga oli see Eestis esinemissageduselt 1015. naisenimi. 1. jaanuari 2023 seisuga oli Eestis eesnimi Petra 66 naisel. Petra oli keskmiselt 20 aasta vanune (mediaanvanus oli 16). Kõige populaarsem oli eesnimi Petra vanuserühmas 0–4, kus neid oli 10 000 elaniku kohta 1,88.

## Nime kandjaid
*Petra Bläss, Saksamaa poliitik
*Petra Felke, Saksamaa odaviskaja
*Petra Frey, Austria laulja
*Petra Kelly, Saksamaa poliitik
*Petra Kvitová, Tšehhi tennisist
*Petra Majdič, Sloveenia suusataja
*Petra Mede, Rootsi koomik
*Petra Roth, Saksamaa poliitik
*Petra Vlhová, Slovakkia mäesuusataja
*...

## Viited

## Välislingid
*
Turčianske Teplice

**Turčianske Teplice** (kuni 1948. aastani **Štubnianske Teplice**, saksa keeles *Bad Stuben*, ungari keeles *Stubnyafürdő*) on linn Slovakkias Žilina maakonnas, Turčianske Teplice ringkonna halduskeskus.

Turčianske Teplice on üks Slovakkia vanemaid kuurortlinnu.

## Geograafiline asend
Turčianske Teplice asub Suur-Fatra ja Kremnica mäestike läheduses, Banská Bystricast ligikaudu 25 km loodes ja Žilinast umbes 40 km lõunas.

## Ajalugu
Asulat on esmamainitud 1281. aastal. 1533. aastal läks asula Kremnica linna omandusse. Kohalike raviallikate tõttu kujunes Teplicest kuurortasula. 1948. aastal nimetati Štubnianske Teplice ümber Turčianske Tepliceks.

## Rahvastik

Slovakkia 2021. aasta rahvaloenduse andmetel oli Turčianske Teplice elanikest slovakke 92,94%, tšehhe 0,48%, sakslasi 0,19%, hiinlasi 0,11%, poolakaid 0,11% ja ukrainlasi 0,11%. Rahvus oli teadmata 5,74%-l elanikest.

## Sõpruslinnad
* Holešov, Tšehhi
* Havířov, Tšehhi
* Skawina, Poola
* Wisła, Poola
* Aranđelovac, Serbia

## Viited
NSV Liidu Ministrite Nõukogu preemia

**NSV Liidu Ministrite Nõukogu preemia** oli Nõukogude Liidu üks olulisemaid autasusid. Preemia asutati NLKP Keskkomitee ja NSV Liidu Ministrite Nõukogu otsusega 28. mail 1969. Seda anti silmapaistvate saavutuste eest rahvamajanduse ja teaduse arendamisel – esmajoones uute tehnoloogiliste lahenduste väljatöötamise ja rakendamise eest tööstuse, energeetika ja põllumajanduse vallas.
Hot rod

***Hot rod*** on suurema kiiruse, võimsuse, aga ka parema välimuse saavutamiseks märkimisväärselt ümber ehitatud auto. Termini "hot rod" (otsetõlkes kuum keps) päritolu on jäänud ebaselgeks, võimalik on seos sõnaga "rodster" (rotster ehk lahtine sportauto). Inimesi, kes *hot rod*e ehitavad ja nendega sõidavad, nimetatakse *rodder*iteks. 

## Taust
Esimesed *hot rod*id ehitati 1930. aastatel Californias, kuid õitsengu saavutas see kultuur pärast Teist maailmasõda. *Hot rod*i toorikuks on tavaliselt 1920. ja 1930. aastatel toodetud Ameerika kupeekerega autod (ennekõike Fordid ja Chevrolet´d). Tüüpilised võtted *hot rod*i ehitamisel on kere ja katuse madaldamine, teatud kereosade eemaldamine, suurema mootori või kompressori lisamine, laiemate rataste kasutamine, erilised värvi- ja disainilahendused jne.

*Hot rod*id jagunevad mitme allkategooria vahel: *street rod (tänavarod)*, *rat rod (rotikas)*, *volksrod*, *rust rod (roosterod)* jne. Roddingu-kultuurist kasvas välja *drag racing* ehk kiirendusvõistlus.

## Viited
Nová Baňa

**Nová Baňa** (saksa keeles *Königsberg*, ungari keeles *Újbánya*) on linn Slovakkias Banská Bystrica maakonnas Žarnovica ringkonnas.

## Geograafiline asend
Nová Baňa asub Hroni jõe ääres Pohronský Inoveci mäestiku jalamil, Žarnovicast ligikaudu 9 km edelas.

Nová Baňa kesklinn asub merepinnast 442 meetri kõrgusel.

## Ajalugu
Asulat on esmamainitud 1337. aastal. 1345. aastal sai Nová Baňa vaba kuningliku mäelinna õigused. Linnas kaevandati väärismetalle. 1664. aastal hävitasid Türgi väed linna. 1722. aastal võeti Nová Baňa kaevanduses kasutusele esimene aurumasin Mandri-Euroopas. 1723. aasutati linnas kullakaevandamise aktsiaselts. Kohalikud kullalaevandused suleti 1887. aastal kahjumlikkuse tõttu. 1907. aastal ehitati Nová Baňasse klaasivabrik.

## Rahvastik

Slovakkia 2021. aasta rahvaloenduse andmetel oli Nová Baňa elanikest slovakke 93,26%, ukrainlasi 0,5%, tšehhe 0,2%, ungarlasi 0,17% ja mustlasi 	0,11%. Rahvus oli teadmata 5,12%-l elanikest.

## Sõpruslinnad
* Mimoň, Tšehhi
* Nin, Horvaatia

## Viited
Habitus

Termini "**habitus**" võttis kasutusele sotsioloog Pierre Bourdieu, et tähistada mingile sotsiaalsele kooslusele või klassile omast väärtuste, normide, hoiakute, eelistuste, suhtumiste komplekti, mis kujundab liikmete sotsiaalset maailma ja käitumist, aidates kohaneda neid ümbritsevate jõuväljadega. Habitust luuakse ja taastoodetakse alateadlikult ning pidevalt.

## Taust
Habituse kontseptsioonil on pikk ajalugu, mis ulatub Antiik-Kreekasse. Sõna *habitus* pärineb aga ladina keelest ja tähistab seisukorda, esinemisviisi, laadi, dispositsiooni jms. 

## Viited
Rosenburg-Mold

**Rosenburg-Mold** on vald (*Gemeinde*) Austrias Alam-Austria liidumaal Horni ringkonnas. Seal asub Rosenburgi renessanssloss.

## Viited
Epikaste (Kalydoni tütar)

**Epikaste** (vanakreeka Ἐπικάστη) oli vanakreeka mütoloogias Aitoolia kuninganna. 

Epikaste isa oli Kalydon, kes asutas samanimelise linna, mis oli ka Aitoolia pealinn. Tema abikaasa oli Agenor, kellega ta sai kaks last: poeg Porthaon, kes päris Aitoolia trooni, ja tütar Demonike, kes sai Aresega 4 poega. Mõnedel andmetel oli ka Thestios Epikaste poeg. Epikaste isa Kalydon oli Agenori isa Pleuroni vend, järelikult olid Agenor ja Epikaste lähisugulased.

## Vaata ka

* Agenor
* Porthaon
* Demonike

## Viited
Hendrik Vainu

**Hendrik Vainu** (sündinud 3. aprillil 1996 Pärnus) on Eesti jalgpallur (väravavaht), kes mängib Eesti Premium liiga klubis Pärnu JK Vaprus.

## Klubikarjäär
### Pärnu JK Vaprus
Vainu alustas jalgpallurina Vapruse noortesüsteemis. 

Meeste meistrivõistluste debüüdi tegi Vainu 2012. aastal Pärnu Linnameeskonna duubli koosseisus II liigas. Eesti kõrgliiga debüüdi tegi ta 2015. aastal Pärnu Linnameeskonna koosseisus.

Pärast Pärnu Linnameeskonna tegevuse lõpetamist 2016. aasta hooaja järel jätkas Vainu mängimist Pärnu JK Vapruses.

### Pärnu JK Poseidon
2018. aasta hooajal liitus Vainu laenulepingu alusel pooleks hooajaks Pärnu JK Poseidoniga.

## Koondisekarjäär
Vainu on kuulunud Eesti U17, U18 ja U19 koondisse, kuid debüüdid jäid tegemata.

## Karjääri statistika
### Klubi
*Uuendatud seisuga 4. detsember 2023*

## Saavutused
### Meeskondlikud
;Pärnu JK Vaprus:
*Esiliiga: 2020

## Viited

## Välislingid
*
*
*Transfermarkti profiil
Teffi

**Nadežda Lohvitskaja** (vene keeles *Надежда Александровна Лохвицкая*, abielus Nadežda Butšinskaja vn. *Надежда Александровна Бучинская*, pseudonüüm **Teffi**; 9. mai/21. mai 1872 Peterburi – 6. oktoober 1952 Pariis) oli vene kirjanik, poeet, memuarist ja tõlkija.

## Elulugu
Ta sündis aastal 1872 Peterburis advokaat Aleksandr Lohvitski ja tema abikaasa (venestunud prantslanna) Varvara Lohvitskaja (neiuna Hoer) tütrena. Aastal 1890 lõpetas ta Liteinaja Naisgümnaasiumi.

1910. aastal andis kirjastus "Šipovnik" välja tema esimese luuleraamatu “Seitse tuld” ja kogumiku “Humoristlikud lood”.

Ta oli tuntud oma satiiriliste luuletuste ja följetonide poolest ning oli ajakirja "Satiricon" alaline kaastöötaja. Tema satiir oli sageli väga originaalne: näiteks 1905. aasta poeem “Mickiewiczist” põhineb paralleelil Adam Mickiewiczi tuntud ballaadi “Vojevood” ja konkreetse, hiljutise aktuaalse sündmuse vahel. Tema lugusid avaldasid süstemaatiliselt sellised autoriteetsed Pariisi venekeelsed ajalehed ja ajakirjad nagu "Grjaduštšaja Rossija", "Zveno", “Vene märkmed”, “Kaasaegsed märkmed”. Nikolai II oli tema fänn ja maiustused said tema nime.

Pärast ajalehe “Russkoje Slovo", kus ta töötas (aastal 1918), läks ta kirjandusetendustega Kiievisse ja Odessasse. See reis viis ta Novorossiiskisse, kust ta suvel 1919 Türki läks. Sama aasta sügisel oli ta juba Pariisis ja veebruaris 1920 ilmusid kaks tema luuletust ühes Pariisi kirjandusajakirjas ning aprillis korraldas ta kirjandussalongi. Aastatel 1922–1923 elas ta Saksamaal.

## Välislingid
*
Reggio Calabria

**Reggio Calabria** on linn Itaalias Calabria maakonnas, Reggio Calabria metropoli keskus. Linn asub Apenniini poolsaare lõunatipus Messina väina ääres.

2020. aastal oli linnas 180 455 elanikku.

1908. aasta Messina maavärin purustas peaaegu kogu linna.

Reggio Calabrias asub arheoloogiamuuseum Museo Nazionale della Magna Grecia.

5 km kesklinnast lõunas asub Reggio Calabria lennujaam.

## Vaata ka

*Liceo Tommaso Gulli

## Viited

## Välislingid

* Reggio Calabria koduleht
Alfred Truu

**Alfred Georg Truu** (15. november 1897 Tallinn – 28. november 1984 Tallinn) oli eesti põllumajandusteadlane ja soodeuurija. 

Ta lõpetas 1915. aastal Tallinna Reaalkooli ja 1932. aastal Tartu Ülikooli põllumajandusteaduskonna. 

Ta osales aastatel 1916–1918 esimeses maailmasõjas, 1918–1920 Vabadussõjas ja teenis 1920–1926 Eesti sõjaväe varustusvalitsuses.

Aastatel 1929–1933 oli ta TÜ taimebioloogia katsejaama assistent, 1933–1936 Haridus- ja Sotsiaalministeeriumi majandusinspektor, 1936–1941 Sotsiaalministeeriumi majandusjuhataja, 1941–1942 Kuusiku riigimõisa valitseja, 1942–1944 Põllumajanduse Keskvalitsuse nõuandeosakonna inspektor ja juhataja, 1944–1945 Jõgeva Sordiaretuse Instituudi vanemteadur ja asedirektor. Aastatel  1945–1967 töötas ta Eesti Maaviljeluse ja Maaparanduse Teadusliku Uurimise Instituudis (1952–1958 soode uurimise sektori juhatajana, 1958–1967 mullateaduse osakonna vanemteadurina), uuris soode põllumajanduses kasutamise võimalusi.

Ta valiti 1935. ja 1939. aastal Agronoomide Koja nõukogu liikmeks.

## Teoseid

* Alus- ja väetusturba tootmine ja kasutamine, 1955
* Eesti NSV sood ja nende põllumajanduslik kasutamine, 1958
* Eesti NSV ordoviitsiumi ala soo­dest. – 50 aastat sookultuuri-alast uurimistööd Ees­tis, 1960

## Tunnustus

* Vabadusristi I liigi 3. järk, 1920
* Valgetähe V klassi teenetemärk, 1940

## Viited
Helmut Saretok

**Helmut Johann Saretok** (vene Гельмут Фомич Сареток; 1898 Riia – 1971) oli eesti päritolu Vene kergejõustiklane.

Saretoki isa Toomas töötas Vene-Balti Vagunitehases Riias, nende naaber oli Alfred Neuland, kes äratas aias tõstmisega tegeledes Saretokis huvi spordi vastu.

1916. aastal hüppas Saretok ühe esimese sportlasena Eestis kaugust üle 6 meetri (6.07). Saretok lõpetas 1916. aastal Tallinna Reaalkooli ja õppis Baumani-nimelises Moskva Riiklikus Tehnikaülikoolis. 1920. aastatel elas ta Moskvas ja töötas uurijana Moskva Kriminaaljälituse Osakonnas.

1920. aasta Nõukogude Venemaa meistrivõistlustel kergejõustikus tuli ta kaugushüppes teiseks tulemusega 5.70 ja Rootsi teatejooksus (800+400+200+200) kolmandaks Moskva teises võistkonnas. 1922. aasta Nõukogude Venemaa meistrivõistlustel kergejõustikus tuli ta kaugushüppes teiseks tulemusega 5.94 ja 1923. aasta Nõukogude Liidu meistrivõistlustel kergejõustikus kolmandaks tulemusega 6.18.

1923. aastal püstitas ta kolmikhüppes isiklikuks rekordiks 12.43, mis oli ühtlasi ka Nõukogude Liidu rekord, ja osales Nõukogude Liidu esimesel rahvusvahelisel spordivõistlusel Peterhofis koos Soome sportlastega. Saretok tuli korduvalt Moskva meistriks kettaheites.

Pärast aktiivse võistlustegevuse lõppu oli Saretok kergejõustikukohtunik (üleliiduline kategooria alates 1954. aastast).

Ta suri 1971 ja on maetud koos abikaasa ja pojaga Moskva Vagankovo kalmistule.

## Viited
Alfred-Valdemar Kallikivi

**Alfred-Valdemar Kallikivi** (10. november 1907 Peterburi – teadmata kadunud Velikije Luki all jaanuaris 1943) oli eesti arst.

Kallikivi lõpetas 1926. aastal Tallinna Reaalkooli ja õppis Tartu Ülikoolis aastatel 1926–1932 arstiteadust ja 1932–1933 farmaatsiaosakonnas. Ta oli korporatsiooni Fraternitas Estica vilistlane.

Aastatel 1932–1933 oli ta II haavakliiniku nooremassistent ja Kaitseliidu Tartu maleva IV kompanii arst, hiljem Tallinna Linna Keskhaigemaja naistehaiguste osakonna volontäärassistent, Tallinna Ühise Haigekassa polikliiniku günekoog, Nõmme ambulatooriumi juhataja ning naiste- ja sisehaiguste arst Nõmmel. Alates 1936. aastast oli ta Hiiu-Kärdla haigla arst, kus temaga poldud rahul: mitu pimesoolehaiget olevat tema noa all surnud ja 1937. aasta suvel jõudis rahulolematus poliitilise politsei ettekandesse. 1939. aastal oli ta günekoloog Nõmmel, 1940. aastal Kärdla haigla juhataja.

14. juunil 1939 võeti ta reservi eriteadlase-arstina meditsiini alal, 3. juunil 1940 määrati Lennubaasi nooremarstiks riigiteenija-vabateenijana. 

Ta mobiliseeriti 1941. aastal Punaarmeesse, arreteeriti Velikije Luki all ja jäi teadmata kadunuks.

## Viited


## Välislingid
* Alfred-Valdemar Kallikivi andmekogus Album Academicum Universitatis Tartuensis 1918-1944
Johannes Kütt

**Johannes Kütt** (26. detsember 1905 Särevere, Türi kihelkond, Järvamaa – 11. juuni 1985 Juuru) oli eesti kehalise kasvatuse õpetaja ja kiiruisutaja. 

Ta lõpetas 1926. aastal Tallinna Reaalkooli ja 1931. aastal Tartu Ülikooli Kehalise Kasvatuse Instituudi.

Ta tuli 1925. aastal kiiruisutamises Eesti noortemeistriks ja 1930. aastal üliõpilasmeistriks. Ta oli spordiseltsi Sport, Ülemaalise Eesti Noorsoo Ühenduse Tallinna osakonna ja Nõmme Kalju liige.

Ta töötas aastatel 1931–1944 kehalise kasvatuse õpetajana Nõmme Gümnaasiumis, Tallinna Prantsuse Lütseumis ja Harku alaealiste parandusasutuses ning 1945–1947 Tallinna Kehakultuuri Tehnikumis. Hiljem oli ta kasvataja ja õpetaja Maidla lastekodus ning Juuru ja Pahkla koolis.

## Viited

## Välislingid
*
Arnold Lannus

**Arnold Gustav Lannus** (kuni 1934. aastani **Arnold Gustav Lukin**; 6. jaanuar 1908 Tallinn – 14. jaanuar 1983 Tallinn) oli eesti spordipedagoog ja -tegelane ning koolijuht. 

Ta lõpetas 1926. aastal Tallinna Reaalkooli ja 1931. aastal Tartu Ülikooli Kehalise Kasvatuse Instituudi. Ta oli aastatel 1935–1940 Tallinna algkoolides ja Nõmme Gümnaasiumis võimlemisõpetaja,  1941 Tallinna spordikomitee õppeosakonna juhataja ja ENSV Spordikomitee võimlemisinspektor, 1942–1944 võimlemisõpetaja Tallinna koolides, 1944–1945 TÜ KKI-s vanemõpetaja ja võimlemiskateedri juhataja, 1945–1947 Tallinna Kehakultuuritehnikumi direktor, 1947–1959 spordiühingu Jõud kesknõukogu õppespordiosakonna ülem ja 1948–1960 Tallinna Polütehnilise Instituudi (TPI) kehalise kasvatuse kateedri õppejõud, 1955–1956 TPI Spordiklubi esimees.

## Teoseid

* Põhivõimlemise harjutusvara, 1960

## Viited
Martin Käos

**Martin Käos** (sündinud 18. juunil 1998 Tallinnas) on Eesti jalgpallur (kaitsja), kes mängib Eesti Premium liiga klubis Pärnu JK Vaprus.

## Klubikarjäär

## Koondisekarjäär
Käos on mänginud Eesti U16, U18, U19 ja Eesti U21 koondistes kokku 24 korral.

## Karjääri statistika
### Klubi
*Uuendatud seisuga 5. detsember 2023*

## Viited

## Välislingid
*
*
*Transfermarkti profiil
Ixchiq

**Ixchiq** on maailma esimene vaktsiin ''chikungunya'' viirushaiguse vastu, mida põhjustab mitmete perekonda *[[Metsasääsk|Aedes]]* kuuluvate sääseliikide pistete kaudu edasikanduv ''chikungunya'' viirus (CHIKV). Vaktsiin põhineb täppismuteerimise kaudu nõrgestatud viirusel ning sai heakskiidu USA Toidu- ja Ravimiameti poolt 2023. aasta novembris.

Vaktsiini efektiivsust *chikungunya* viirushaiguse ennetamisel on demonstreeritud kliinilises uuringus VLA1553-321 (NCT04650399).

Ixchiq arendusega tegeles farmaatsiafirma VALNEVA ning arenduse algetappidega olid seotud ka Eestist pärit teadlased Valeria Lulla (nüüd teadusrühma juht Cambridge’i ülikooli patoloogia osakonnas), Alexei Lulla ja Andres Merits (rakendusviroloogia professor Tartu Ülikooli tehnoloogiainstituudis).

## Viited
Kapivasertiib

**Kapivasertiib** on vähi sihtmärkravis kasutatav proteiinkinaasi Akt/PKB inhibiitor, mille arendusega tegeles farmaatsiafirma AstraZeneca ja mis sai ravimina kasutamiseks heakskiidu USA Toidu- ja Ravimiameti poolt 2023. aasta novembris.

Praeguseks näidustatakse kapivasertiibi kombinatsioonis fulvestrandiga (antiöstrogeen) nendele patsientidele, kellel on suguhormoonide retseptoreid ekspresseeriv, kuid samas türosiinkinaasi HER2/Erbb2 mitte-ekspresseeriv rinnavähk, mille puhul on tuvastatud muutusi proteiinkinaasi Akt/PKB signaalirajas. See tähendab, et patsiendil võib esineda näiteks aktiveeriv mutatsioon fosfoinositiid-3-kinaaside perekonnaliikmeid kodeerivates geenides, aktiveeriv mutatsioon proteiinkinaas Akt/PKB perekonnaliikmeid kodeerivates geenides või inaktiveeriv mutatsioon fosfataasi PTEN kodeerivas geenis. Ravi sihtmärkrühma kuuluvad patsiendid, kellel esines haiguse progressioon hormoonravi saamise järel.

Kapivasertiibi ja fulvestrandi kombinatsiooni efektiivsust on demonstreeritud kliinilises uuringus CAPItello-291 (NCT04305496).

Toimemehhanismi poolest kuulub kapivasertiib pöörduvate ATP-konkurentsete inhibiitorite hulka. Kapivasertiib inhibeerib Akt/PKB perekonna kõiki liikmeid (st AKT1, AKT2 ja AKT3). Kapivasertiibiga sarnase toimemehhanismiga on inhibiitor ja ravimikandidaat ipatasertiib, mida arendab farmaatsiafirma Roche.

## Viited
Krupina

**Krupina** (ungari keeles *Korpona*, saksa keeles *Karpfen*) on linn Slovakkias Banská Bystrica maakonnas, Krupina ringkonna halduskeskus.

## Geograafiline asend
Linn asub Krupinská planina kõrgustikul, Banská Bystricast ligiakudu 44 km lõunas.

## Ajalugu
Asulat on esmamainitud 1135. aastal. 12. sajandi lõpul ja 13. sajandi algul saabusid piirkonda saksa kolonistid. Linnaõigused sai Krupina 1238. aastal. 1241. aastal rüüstasid Krupinat mongolid. 1244. aastal  taastas kuningas Béla IV Krupina algsed linnaprivileegid, mis olid mongolite sissetungi ajal kaduma läinud. 1664. aastal rüüstasid Krupinat Türgi väed. 1710. aastal laastas linna katkuepideemia. 1797. aasta juulis hävis tulekahjus kaks kolmandikku linnast.

## Rahvastik

Slovakkia 2021. aasta rahvaloenduse andmetel oli Krupina elanikest slovakke 94,09%, mustlasi 0,38%, ungarlasi 0,3%, tšehhe 0,24% ja vietnamlasi 0,13%. Rahvus oli teadmata 4,51%-l elanikest.

## Sõpruslinnad
* Anykščiai, Leedu
* Krapinske Toplice, Horvaatia
* Nepomuk, Tšehhi

## Viited
Keedupott

**Keedupott** on metallist keedunõu, mille põhi on lame ning mis on varustatud kahe sangaga.

## Vaata ka
*Kastrul
Damian Szymański

**Damian Dawid Szymański** (sündinud 16. juunil 1995 Kraśnikis) on Poola jalgpallur, kes mängib poolkaitsjana Kreeka kõrgliigaklubis Ateena AEK ja Poola jalgpallikoondises.

Ta alustas klubikarjääri Poola klubis GKS Bełchatów, mille meeskonnas debüteeris ta Poola esiliigas hooajal 2013/14. Hooajal 2014/15 mängis ta klubiga Poola kõrgliigas. Aastatel 2016–2017 mängis ta Poola kõrgliigaklubis Białystoki Jagiellonia ja 2017–2019 Płocki Wisłas.

2019. aasta jaanuaris sõlmis ta lepingu Venemaa kõrgliigaklubiga Groznõi Terek. 2020. aasta jaanuaris läks ta sealt laenule Ateena AEK-sse. Sama aasta juunis sõlmis ta AEK-ga püsiva nelja-aastase lepingu. Hooajal 2022/23 tuli ta AEK-ga Kreeka meistriks, lisaks võideti 2023. aastal Kreeka karikavõistlused. 2023. aasta aprillis sõlmis ta AEK-ga uue nelja-aastase lepingu.

Poola jalgpallikoondises tegi Szymański debüüdi 7. septembril 2018 UEFA Rahvuste Liiga mängus Itaalia vastu. Koondisekarjääri esimese värava lõi ta 8. septembril 2021 MM-i valikmängus Inglismaa vastu. Värav Inglismaa vastu sündis teisel lisaminutil ja see tõi Poolale 1:1 viigi. Szymański kuulus Poola koondisse 2022. aasta maailmameistrivõistlustel.

## Saavutused
;Ateena AEK
*Kreeka Super League: 2022–23
*Kreeka karikas: 2022–23

## Viited
Sankt Bernhard-Frauenhofen

**Sankt Bernhard-Frauenhofen** on vald (*Gemeinde*) Austrias Alam-Austria liidumaal Horni ringkonnas. 21,03% valla territooriumist on kaetud metsaga. See asub *[[Waldviertel]]i* piirkonnas, Taffa jõe orus. Seal on 95 põllumajandusettevõtet ja 67 mittepõllumajanduslikku töökohta. Rakendatud on 597 inimest. Aktiivsus oli 48,17%.

## Viited
Enrico Veensalu

**Enrico Veensalu** (sündinud 19. augustil 1999 Pärnus) on Eesti jalgpallur (poolkaitsja), kes mängib Eesti Premium liiga klubis Pärnu JK Vaprus.

## Koondisekarjäär
Veensalu on mänginud Eesti U19 koondises üheksa mängu ja U21 koondises kaks mängu.

## Karjääri statistika
### Klubi
*Uuendatud seisuga 5. detsember 2023*

## Saavutused
### Meeskondlikud
;Pärnu JK Vaprus:
*Esiliiga: 2020

## Viited

## Välislingid
*
*
*Transfermarkti profiil
Antifundatsionalism

**Antifundatsionalism** on epistemoloogiline teooria, mis ühendab erinevad kriitikad teadmiste põhinemisest tugevate alususkumuste vastu.

Esindajad on Richard Rorty ja poststrukturalistid. Nad kritiseerisid mõistekeskset tõe ja mõistuse käsitlust.

## Vaata ka

* Fundatsionalism (ehk vundamentalism)
* Relativism
Straning-Grafenberg

**Straning-Grafenberg** on vald (*Marktgemeinde*) Austrias Alam-Austria liidumaal Horni ringkonnas.

Straning-Grafenberg asub *[[Weinviertel]]i* ja *[[Waldviertel]]i* vahelisel piiril. U. 7,5 % valla territooriumist on kaetud metsaga.

## Viited
Reliabilism

**Reliabilism** ehk **usaldusväärsus** on epistemoloogiline teooria, mis ühendab erinevad hoiakud teadmise ja õigustuse küsimustes, kuidas mõõta ja kasutada tõde. 

Usaldusväärsusel on neli peamist varianti, millest igaühel on alternatiivsed osad. *Toimingu usaldusväärsus* keskendub teatud uskumust tekitava tüübiprotsessi tõepärasusele. *Ebaõnne usaldusväärsus* keskendub märgiprotsessi tõepärasusele, mis loob teatud uskumuse (neis arutlustes kasutatakse tunnetuse modaalseid mõisteid). *Vooruse usaldusväärsus* keskendub isiku intellektuaalsete iseloomuomaduste või isiku uskumuse tõepärasusele. *Õige funktsionaalsuse usaldusväärsus* lisab tõepõhisusele (mis tahes kujul) mõistuse ja maailma sihipärase sobitamise nõude.

## Viited
Raimond Eino

**Raimond Eino** (sündinud 15. veebruaril 2000 Keilas) on Eesti jalgpallur (poolkaitsja), kes mängib Eesti Premium liiga klubis Pärnu JK Vaprus.

## Koondisekarjäär
Eino on mänginud Eesti U16, U17, U19 ja U21 koondises kokku 19 mängu.

## Karjääri statistika
### Klubi
*Uuendatud seisuga 5. detsember 2023*

## Saavutused
### Meeskondlikud
;FC Nõmme United:
*Esiliiga B: 2019

## Viited

## Välislingid
*
*
*Transfermarkti profiil
North West Cape

**North West Cape** on poolsaar Lääne-Austraalia osariigi loodeosas. Lääneserval asub Ningaloo Reef, mis on osa UNESCO maailmapärandisse kuuluvast Ningaloo rannikust ning Cape Range'i rahvuspark. North West Cape paikneb Gascoyne'i piirkonnas ja hõlmab ka Exmouthi linna.

## Viited
Cape Range'i rahvuspark

**Cape Range'i rahvuspark** (*Cape Range National Park*) on rahvuspark Lääne-Austraalias osariigis Gascoyne'i piirkonnas, 1105 kilomeetrit Perthist põhjas. 

Park asub North West Cape'i poolsaare lääneküljel 47 655 hektari suurusel alal. Lähim linn on Exmouth. Otse rannikust asub Ningaloo riff. Piirkonna on tekitanud oli merepõhja järkjärguline tõus, millele on järgnenud meretaseme kõikumine ning tuule- ja vee-erosioon, mis on mäeaheliku ja tasandiku aeglaselt erodeerinud, jättes maha hulga lubjakivi, sügavaid kanjoneid ja puutumatuid randu.

## Viited
Michal Novák

**Michal Novák** (sündinud 26. novembril 1996 Karlovy Varys) on Tšehhi murdmaasuusataja.

Dukla Libereci klubi liige osales oma esimesel rahvusvahelisel võistlusel 2013. aastal Euroopa noorte olümpiafestivali raames. Seal sai ta sprindis 41. koha, 7,5 km klassikas 32. ja 10 km vabasõidus kümnenda koha. 2013. aasta märtsis võistles ta Kremnicas esimest korda Slaavi karikavõistlustel, saades 15 km ühisstardist sõidus 24. ja sprindis 23. koha. 2014. aasta juunioride suusatamise maailmameistrivõistlustel Val di Fiemmes saavutas ta skiatlonis 69. koha. 

Järgmisel aastal tuli ta 2015. aasta juunioride MM-il Almatõs 10 km vabasuusatamises 43. ja skiatlonis 16. kohale. Hooajal 2015-16 tegi ta debüüdi murdmaasuusatamise maailma karikasarjas Nové Město etapil ja saavutas 15 km vabatehnikas 54. koha. 2016. aasta juunioride suusatamise maailmameistrivõistlustel Râșnovis sai ta sprindis 33. koha, 15 km vabasuusatamises 12. koha ja 10 km klassikas kaheksanda koha. Hooaja 2016-17 hooaja alguses lõpetas ta MK-sarja minituuri Lillehammeris 67. kohaga. Tema parimad kohad hooaja tippüritusel, 2017. aasta põhja suusaalade maailmameistrivõistlustel Lahtis olid 36. koht 50 km ühisstardist sõidus, 12. koht koos Aleš Razýmiga võistkondlikus sprindis ja 11. koht teatesõidus. Märtsis 2017. aastal võitis ta Harrachovis sprindis oma esimese võidu Slaavi karikavõistlustel. Hooaja 2017-18 alguses tuli ta Ruka tuuril 56. kohale ja sai oma esimesed maailma karikasarja punktid 2017-18 Tour de Ski võistlusel, mille lõpetas 39. kohaga, Lenzerheides sprindis 29. kohaga. 2018. aasta taliolümpial Pyeongchangis sai ta sprindis 60., 15 km vabasuusatamises 46. ja teatevõistlusel üheksanda koha. MK-sarja finaalis Falunis saavutas ta 51. koha.

2019. aastal oli tema tippsaavutus kuni 23-aastaste maailmameistrivõistluste hõbemedal 15 kilomeetri vabadistantsil Jules Lapierre'i järel. Tema parimad tulemused 2019. aasta maailmameistrivõistlustel Tiroolis Seefeldis olid 36. koht 50 km ühisstardisõidus ja 11. koht teatesõidus. Hooajal 2020-21 sai ta Ruka kolmiksõidus 38. ja Tour de Ski arvestuses 24. koha, saavutades sellega MK-sarja üldarvestuses 34. ja sprindi maailma karikasarjas 13. koha. Tema parimad tulemused 2021. aasta maailmameistrivõistlustel Oberstdorfis olid 23. koht sprindis ja kaheksas koht koos Luděk Šelleriga võistkondlikus sprindis. Järgmisel hooajal jõudis ta kolmel korral maailma karikasarjas esikümnesse ja 2021-22 Tour de Ski 28. kohale. Hooaja tippvõistlustel, 2022. aasta taliolümpiamängudel Pekingis, osales ta viiel võistlusel. Tema parimad kohad olid 18. koht skiatlonis ja 12. koht teatesuusatamises. Hooaja lõpetas ta MK-sarja üldarvestuses 23. kohal.

## Välislingid

*[Michal Novák [Rahvusvaheline Suusaföderatsioon]i veebilehel]
*Michal Novák Olympedia.org veebilehel
*Sportlase profiil: Michal NOVAK – Pyeongchangi 2018. aasta taliolümpiamängude veebilehel
*Michal Novák Tšehhi olümpiakomitee veebilehel
*Michal Nováki koduleht
Josh Manson

**Joshua David Manson** (sündinud 7. oktoobril 1991 Hinsdale'is Illinoisis) on USA jäähokimängija, kes mängib kaitsjana NHL-i klubis Colorado Avalanche.

Aastatel 2009–2011 mängis ta Kanada noorteliiga British Columbia Hockey League'i klubis Salmon Arm Silverbacks ja 2011–2014 Northeastern University jäähokimeeskonnas.

2011. aastal valis Anaheim Ducks ta NHL-i ''draft''is 160. valikuna. Hooaja 2013/14 lõpus debüteeris Manson American Hockey League'is (AHL) Ducksi tütarklubis Norfolk Admirals. NHL-is debüteeris ta 31. oktoobril 2014 mängus Dallas Starsi vastu. Alates hooajast 2015/16 kuulus Manson Ducksi põhikoosseisu. Esimese värava NHL-is lõi ta 6. novembril 2015 mängus Columbus Blue Jacketsi vastu. Ducksi mängis Manson kaheksa hooajaga kokku 453 mängu ning oli NHL-is viies enim mänge kirja saanud Ducksi kaitsemängija.

2022. aasta märtsis kaubeldi Manson Ducksist Colorado Avalanche'i. Kohe samal aastal võitis ta Avalanche'iga Stanley karika.

Tema isa Dave Manson on endine jäähokimängija, kes mängis NHL-is üle 1000 mängu.

## Viited

## Välislingid
* Josh Manson NHL.com lehel
* Josh Manson hockeydb.com lehel
Jan Thomas Jenssen

**Jan Thomas Jenssen** (sündinud 1. aprillil 1996 Trondheimis) on Norra murdmaasuusataja.

Hommelvik IL-i klubis võistlev Jenssen osales juunioride võistlustel kuni 2016. aastani. 2016. aasta juunioride maailmameistrivõistlustel Râșnovis võitis ta teatesõidus kuldmedali. Samas saavutas ta 15 km vabasuusatamises 13. koha. 2016. aasta detsembris võistles ta Skandinaavia karikasarja etapil Lillehammeris, kus sai 10 km vabatehnikasõidus 58. ja 30 km ühisstardist sõidus 21. koha. Seal startis ta 2017.-18. hooaja alguses esimest korda maailma karikasarjas ja tuli skiatlonis 52. kohale. Hooaja edenedes tuli ta Skandinaavia karikasarjas kahel korral kolmandaks ja korra teiseks, saavutades sellega Skandinaavia karikasarja üldarvestuses üheksanda koha. 2018. aasta U23 maailmameistrivõistlustel Gomsis võitis ta sprindis hõbemedali. Samuti saavutas ta seal skiatlonis 29. koha. Jaanuaris 2019. aastal tuli ta Vuokattis Scandinavian Cupil 30 km ühisstardist sõidus teiseks ja Lahtis U23 MM-il 15 km vabatehnikasõidus kaheksandaks. Pärast 2019-20 hooaja alguses Gålås FIS-i võistlusel 15 km vabasuusatamises saavutatud esikohta sai ta Vuokattis Skandinaavia karikasarjas esimese võidu 15 km vabasuusatamises. Seejärel osales ta Tour de Skil 2019-20, kus sai 18. koha. Oma esimesed MK-punktid sai ta Lenzerheides kaheksanda kohaga 15 km ühisstardisõidus.

## Statistika

### Maailma karikasarja etapivõidud

***** koos Pål Golbergi, Martin Løwstrøm Nyengeti ja Simen Hegstad Krügeriga

## Välislingid

* [Jan Thomas Jenssen [Rahvusvaheline Suusaföderatsioon]i veebilehel]
Infinitism

**Infinitism** on epistemoloogia teooria ja vaade, et teadmisi võib õigustada lõputu põhjuste ahelaga. Teadmised võivad saada oma õigustuse lõpmatu õigustuse ahela kaudu. Õigustatud uskumuse tõendus ei peaks olema ringsõnastus.
Reno Mark

**Reno Mark** (sündinud 16. novembril 2000 Haapsalus) on endine Eesti jalgpallur (poolkaitsja).

2024. aasta alguses otsustas Mark, et möödunud hooaeg jäi tema profikarjääris viimaseks.

## Koondisekarjäär
Mark on mänginud Eesti U19 koondises ühe mängu.

## Karjääri statistika
### Klubi

## Saavutused
### Meeskondlikud
;Pärnu JK Vaprus:
*Esiliiga: 2020

## Viited

## Välislingid
*
*
*Transfermarkti profiil
*Reno Mark on Pärnu JK Vapruse esindusmeeskonnas pidanud 100 kohtumist Lääneranna, 13. september 2021
Tõnu Kattai

**Tõnu Kattai** (27. veebruar 1951 Tartu – 1. detsember 2023) oli eesti laulja (tenor) ja näitleja. 

Ta õppis laulmist aastatel 1969–1971 Tartu Muusikakoolis ja Vanemuise vokaalstuudios Endel Ani juures. Kattai oli 1971–1979 Vanemuises koorilaulja ja 1979–2014 solist. 

Ta on osalenud ka sõnalavastustes, telelavastustes (mh „Savoy ball“, „Püha Susanna ehk Meistrite kool“) ja mängufilmides. 

Kattai oli Eesti Teatriliidu liige aastast 1981. Tema vanemad olid kaubandustöötajad. Ta on olnud abielus Anu Lombiga.

## Osi
*Stanislaus (Zelleri "Linnukaupleja", 1975)
*Yamadori (Puccini "Madame Butterfly", 1975)
*Afanassi Ivanovitš (Mussorgski "Sorotšintsõ aastalaat", 1976)
*Joe (Šantõri "Pickwick-klubi", 1978)
*Ohvitser (Rossini "Sevilla habemeajaja", 1981)
*Maavalitseja (Kangro "Ohver", 1983)
*Nikolai II ja Propotejev (Hrennikovi "Valge öö", 1984)
*Scapin (Faliku "Kelmuste kool", 1984)
*Jaan Ratnik (Ojakääru "Suveöö ilmsi", 1985)
*Eisenstein (Straussi "Nahkhiir", 1986)
*Jerry (Styne’i "Sugar ehk Džässis ainult tüdrukud", 1988)
*Hans (1989) ja Nõid (2001, Humperdincki "Hansuke ja Greteke")
*Borsa (Verdi "Rigoletto", 1991, 2007)
*Tuomas (Kuusisto "Mehe küljeluu", 1990)
*Jamie (Loewe’ "Minu veetlev leedi", 1990)
*Mirko Zeta (Lehári "Lõbus lesk", 1992)
*Gaston (1993) ja Joseph (2004, Verdi "Traviata")
*mister Bumble (Barti "Oliver!", 1993)
*Hercule (Porteri "Can-can", 1993 Estonias)
*Sancho Panza (Leigh’ "Mees La Manchast", 1995)
*Juan (Massenet’ "Don Quijote", 1995)
*Spoletta (Puccini "Tosca", 1995)
*Janczy (Ábrahámi "Viktoria ja tema husaar", 1995)
*Emine (Frimli ja Stotharti "Rose-Marie", 1996)
*vana Faust (Gounod’ "Faust", 1996)
*härra Martine (Schwartzi "Pagariproua", 1996)
*Bardolfo (Verdi "Falstaff", 1996)
*Roderigo (Verdi "Othello", 1997)
*Pipo de Frascatti (Kálmáni "Montmartre’i kannike", 1998)
*Torquemada (Raveli "Hispaania tund", 1998)
*Leonard (Nielseni "Maskeraad", 1999)
*Bartolomeo Delacqua (J. Straussi "Öö Veneetsias", 2000)
*Triquet (Tšaikovski "Jevgeni Onegin", 2000)
*Parpignol (Puccini "Boheem", 2001)
*Louis Philippe/Dewa Singhi (Kálmáni "Bajadeer", 2001)
*Kohtunik (Verdi "Maskiball", 2002)
*Linnukaupmees (Lūsēnsi "Lindude ooper", 2003)
*Fiorello (Rossini "Sevilla habemeajaja", 2003)
*kammerteener Penicek (Kálmáni "Krahvinna Mariza", 2004)
*Goro (Puccini "Madame Butterfly", 2004)
*Krupke (Bernsteini "West Side Story", 2005)
*Monostatos (Mozarti "Võluflööt", 2005)
*Dr. Blind (J. Straussi "Nahkhiir", 2006)
*Sõdur (Massenet’ "Manon", 2009)
*Esteban (Kanderi "Ämbliknaise suudlus", 2009)
*Don Curzio (Mozarti "Figaro pulm", 2010)
*Vanaisa (Ehala "Nukitsamees", 2010)
*Mercurius (Offenbachi "Orpheus põrgus", 2010)
*Raoul de St. Brioche (Lehári "Lõbus lesk", 2011)

## Välislingid

* CV Teatriliidu veebilehel
* Aigi Viira. Kunagine väike Hansuke ülendus kurjaks nõiaks. Tartu Postimees, 31. jaanuar 2001
Markus Miiter

**Markus Miiter** (sündinud 2. septembril 2005 Pärnus) on Eesti jalgpallur (ründaja), kes mängib Eesti Premium liiga klubis Pärnu JK Vaprus.

## Karjääri statistika
### Klubi
*Uuendatud seisuga 6. detsember 2023*

## Viited

## Välislingid
*
*
*Transfermarkti profiil
Fütokroom

**Fütokroom** on valgust absorbeeriv tsütoplasmavalk taimedel. 

Fütokroomid on fotoretseptorid, mis reageerivad keskkonna valgustingimustele ja kontrollivad mitmesuguseid fotomorfogeenseid reaktsioone. 

Nad kuuluvad kromoproteiinide perekonda, mis on tundlikud punase ja kaugpunase valguse suhtes.  Tumedas olekus leidub fütokroome tsütoplasmas, kus neid sünteesitakse;  valguse aktiveerimisel kanduvad need aga ümber tuuma. Nad esinevad taimedes, tsüanobakterites ja seentes. 

## Viited
Vaglaravi

**Vaglaravi**, ka **tõuguravi** (inglise keeles *maggot therapy, larval therapy*) on haavapuhastus- ja haavaravimeetod kärbsevaklade abil. Vaklade ravitoime peitub selles, et nad toituvad vaid surnud ja mädanevatest kudedest, puhastades seeläbi haava ja soodustades nõnda selle paranemist.

Rahvameditsiinis on vaklade kasutamine halvasti paranevate haavade hooldusel olnud üldtuntud ravivõte. Viimastel aastatel on tõenduspõhise meditsiini huvi vaglaravi vastu suurenenud, kuna vaklade kasutamine on üks alternatiivseid ja kulutõhusaid lahendusi  ravis.

## Viited
Hinnapäring

**Hinnapäring** (ingl.k. *Request for Quotation; RFQ*) on hankedokument ja hankeliik, mida kasutatakse siis, kui soovitakse teada, kuidas tarnija suudab täita omalt poolt täpse toote või teenuse spetsifikatsiooni nõudeid. *RFQ*-d kasutatakse sageli juhul, kui on tegemist rangelt struktureeritud, keeruka hankeprotsessiga konkurentsitihedas keskkonnas. Tüüpiliselt pole vajadust pidada tarnijatega läbirääkimisi, kuna päringus on esitatud selged objektiivsed kriteeriumid, mille abil pakkumusi hinnatakse*. RFQ* kasutamine on laialt levinud hästi tuntud standardsete toodete hankimisel. 

Tarnija spetsiifilisi tugevusi on võimalik kasutada, küsides võimalikelt tarnijatelt mitte niivõrd konkreetset objekti toote või teenuse näol, vaid pigem lahendust kirjeldatud vajaduse rahuldamiseks. Mida enam avatult kirjeldatakse hankija poolt hankeobjekti, seda enam saadakse tõenäoliselt erinevaid lahendusvariante. Teatud juhtudel võib mõni pakkumus muuta hankija vaatenurka sedavõrd, et hankevajadust ja hankeobjekti võidakse täpsustada ja koostada uus päring.

Hinnapäringu protsessis:

* küsitakse täpselt kirjeldatud (üksikasjaliku spetsifikatsiooniga) toote või teenuse     hinda;
* koostatakse detailne tootespetsifikatsioon või teenuse kirjeldus;
* on tarnija valikul tähtsaim kriteerium tema konkurentsivõimelisus.
Vähempakkumise päring

**Vähempakkumise päring** (ingl.k. *Invitation to Tender; ITT*; *Request for Tender; RFT;*) on hankedokument ja hinnapõhine hankeliik, mille puhul on teada lahendus, nõudmised, standardid ja ajalised piirangud. See on enamasti kutse dokumendi kujul väikesele arvule võimalikele tarnijatele esitada omapoolsed pakkumused detailselt kirjeldatud (spetsifitseeritud) toodete valmistamiseks/tarnimiseks või lihtsa teenuste osutamiseks. 

Potentsiaalsetele pakkujatele on teada kogu informatsioon toote või teenuse kohta peale oodatava hinnataseme. Kuna kõik pakuvad üht ja sedasama, võrreldakse ainult pakutavaid hindu. Vähempakkumise päringut kasutatakse sisuliselt hinnapakkumuse saamiseks, kuna kõik muud toote või teenuse parameetrid on kõigile osapooltele teada. Ostja teab täpselt, millist kaupa või teenust ta vajab ja otsib parimat võimalikku hinda. Vähempakkumise päringut tuleks kasutada juhul, kui on täpselt teada, mis tuleb soetada või millist teenust on vaja osta.
Ettepaneku päring

**Ettepaneku päring** (ingl.k. *Request for Proposal* – RFP) on nii projektipõhine hankeprotsess kui ka hankedokument, mis hõlmab lahendust, tingimusi ja hinda kui peamisi hindamiskriteeriume, mis otsustavad hanke võitja. *RFP*-d kasutatakse peamiselt uute meetodite ja lahenduste leidmiseks, et lahendada probleemi/ äriprotsessi või osaleda hankija arendusprojektis. Meetodi kasutamine võib lõppeda nii üheetapilise kui ka mitmeetapilise hanke sõlmimisega. Kasutatakse rohkem teenuste hankel juhul, kui tellija teab, mida vajab, kuid ei oma lõplikku arusaamist, kuidas seda saavutada. *RFP* on sobiv kasutamaks olukordades, kus kavatsetakse osta mittestandardseid ja/või suure keerukusastmega kaupu või teenuseid.

Päringule vastates kirjeldab tarnija, kuidas ta suudaks täita kaupadele ja/või teenustele ostja esitatavaid nõudeid. Pakkumuse näol on tegemist tarnija sooritusvõime detailse kirjeldamisega. Nii näiteks võib tarnija esitada oma tugevusi ja paindlikkust, mitte aga konkreetsete materjalide, komponentide või valmistoodete tehnilisi andmeid ja omadusi. Pakkuja vastab päringule üksikasjalikult, kuidas ta suudab rahuldada ostja esitatud nõudmisi ning seda, kas ollakse valmis müüma tooteid ja/või teenuseid ostja poolt eeldatud ja oodatud hinnatasemega. Protsess on peamiselt iteratiivne (korduv ja täiendatav), kuna tarnija saadetud info alusel võib hankija saata täpsustavaid lisaküsimusi.

Ettepaneku päringu ja pakkumuse protsess:

* kutsub tarnijaid hankeprotsessis osalema ja esitama omapoolset pakkumust;
* on suunatud probleemile ja sellele lahenduse otsimisele;
* eeldab hankija äritegevuse põhinõuete edastamist tarnijale;
* on fookustatud tarnija kogemusele, kvalifikatsioonile  ja ettepanekutele. 

## Viited
Täiendustellimus

**Täiendustellimus** (ingl.k. *home call*) on tellimus, mis saadetakse tarnijale arvestusega, et varem on lepitud tarnijaga kokku ostumahud ja kõik olulised ostuga seonduvad tingimused (toote või teenuse hind, tarnetingimused, maksetähtaeg jms). Tarnijat teavitatakse tellimuse suurusest ja soovitud tarnetähtajast. Täiendustellimus on kaubanduses kõige kasutatavam tellimuse liik.
Muutmistellimus

**Muutmistellimus** (ingl.k. *change order*) on teavitus dokumendi kujul, et juba esitatud ostutellimust tuleb muuta. See võib hõlmata tootekoguste, tootenimetuste, tarnetähtaegade, tarnekohtade jms muutmist.
Avatud tellimus

**Avatud tellimus** (ingl.k. *open order*) on käivitatud tellimus, mille alusel pole ostjale veel saadetist lähetatud või lattu vastu võetud (ostu- või täiendustellimus). Kui tellimuse täitmisega on jõutud teatud etappi, kust alates selle tühistamine pole enam võimalik, on avatud tellimusi võimalik muuta ainult vastastikusel kokkuleppel.

## Viited
Eeltellimus

**Eeltellimus** (ingl.k. *anticipation order*) on ostutellimus, mis on tarnijale esitatud enne, kui viimane on võimeline toodet tarnima. Eesmärgiks võib olla panna end tulevikus uute toodete tellimisjärjekorda või teavitada tarnijat oma tulevikuvajadusest.

See on tarnijale esitatav tellimus toodete tarnimiseks tulevikus, mis on kasutusel peamiselt jaekaubanduses. Tarnijad tutvustavad messidel uusi tooteid ja soovivad saada oma jaekaubanduse klientidelt avansiliste tellimuste abil informatsiooni uute hooajatoodete tootmise planeerimiseks. 

## Viited
Järeltellimus

**Järeltellimus** (inglise keeles *backorder*) on täielikult või osaliselt täitmata jäänud tellimus (avatud müügitellimus müüja majandustarkvaras ja avatud ostutellimus ostja majandustarkvaras), mis täidetakse toodete saadavuse tekkimisel. Kliendi poolt soovitud ajal täitmata jäänud tellimus ei too endaga automaatselt kaasa järeltellimust, kuna klient võib pöörduda tooteanaloogi tarnimiseks konkurendi poole. Kokkuleppel müüjaga ei pruugi ostja teha tarnimata toodetele uut tellimust, vaid tarne toimub juba esitatud tellimuse alusel. 

## Seotud terminid
**Täitmata tellimus** (*backlog order*) on kliendilt saadud, kuid veel tarnimata tellimus (sh järeltellimused). Enamasti on tegemist võlgnevusega tellimuse täitmisel / täitmata jäänud tellimusega. 

**Täitmata tellimuste loetelu** (*backlog*) on loetelu varem esitatud kliendi tellimustest või järeltellimustest, mis on jäänud osaliselt või täielikult täitmata ja mille täitmist klient ootab. Tavaliselt täidetakse need tellimused pärast toodete saadavuse tekkimist. 

## Viited
Toimingute kirjeldus

**Toimingute kirjeldus** (ingl.k. *Statement of Work; Scope of Work; SOW*) on hankija poolt koostatav dokument, mis hõlmab ja kirjeldab kliendi toiminguid ja protsesse, teenuste osutaja osa nendes ning peamisi kriteeriumeid ja näitajaid, mida teenuste osutaja peaks suutma kliendile tagada. *SOW* sisaldab hulgaliselt informatsiooni loomaks teenusepakkujale piisav ettekujutus kliendile pakutavate teenuste sisust, nõuetest ja kvaliteedinäitajatest.  

Toimingute kirjeldus spetsifitseerib ostja poolt eeldatava tarnija suutlikkuse, füüsilised tegevused ning infovahetuse osapoolte ja nende alltöövõtjate vahel, tarnija soorituse mõõtmise ja kvaliteedijuhtimise põhimõtted, toimingute ja mahtude kirjeldused, juhtimisinformatsiooni kasutamise põhimõtted jms. 

## Viited
Bisamberg

**Bisamberg** on vald (*Marktgemeinde*) Austrias Alam-Austria liidumaal Korneuburgi ringkonnas.

See asub umbes 5 km Viinist kirdes Alam-Austria Weinvierteli piirkonnas. Ligikaudu 24,43% valla territooriumist on kaetud metsaga.

## Viited
Enzersfeld im Weinviertel

**Enzersfeld im Weinviertel** on vald (*Marktgemeinde*) Austrias Alam-Austria liidumaal Korneuburgi ringkonnas.

Enzersfeld asub Weinvierteli piirkonnas Korneuburgist idas. Umbes 4% valla territooriumist on kaetud metsaga.

## Viited
LLVM

**LLVM** on kompilaatorite ja tööriistaahelate tehnoloogiate kogumik, millega on võimalik ehitada kompilaatori eesosa mistahes programmeerimiskeelele ja tagaosa mistahes käsustikuarhitektuurile. LLVM on ehitatud keelest sõltumatule vahekeelele (ingl *intermediate representation* või IR), mis on platvormist sõltumatu kõrgetasemeline assemblerkeel, mida saab optimeerida erinevate transformatsioonidega üle mitme läbikäimise. Nimi "LLVM" tähendas algselt *madalatasemelist virtuaalmasinat* (ingl Low Level Virtual Machine), kuid projekti arenedes ei olnud nimi enam asjakohane ning lühend ei ole enam ametlikult tähenduslik.

LLVM on kirjutatud C++ keeles ja on disainitud kompilatsiooni-, linkimis-, käitus- ja ooteajaliseks optimeerimiseks. Algselt loodud C ja C++ koodi kompileerimise jaoks, on LLVM-i keelest sõltumatu disain lubanud tekkida eesosadel paljude teiste keelte jaoks (sealhulgas keeled, mis ei kasuta LLVM-i, aga võivad kompileerida programme LLVM-i IR koodi): ActionScript, Ada, C# .NETi jaoks, Common Lisp, PicoLisp, Crystal, CUDA, D, Delphi, Dylan, Forth, Fortran, FreeBASIC, Free Pascal, Halide, Haskell, Java baitkoodi, Julia, Kotlin, LabVIEW keel G, Lua, Objective-C, OpenCL, PostgreSQLi SQL ja PLpgSQL, Ruby, Rust, Scala, Swift, Xojo ja Zig.

## Ülevaade
LLVM suudab pakkuda terve kompilaatorsüsteemi keskosa, võttes vahekeelekoodi (IR) kompilaatorist ja väljastades optimeeritud IR-i. Seda uut IR-i on võimalik konverteerida ja linkida masinast sõltuvasse assemblerkoodi mõne soovitud platvormi jaoks. LLVM suudab vastu võtta GCC kompilaatori vahekoodi, mis lubab LLVM-i kasutada läbi GCC paljude eesosade. GCC-ga on võimalik LLVM-i ehitada alates GCC versioonist 7.5.

LLVM suudab genereerida lükandkoodi (asukohast sõltumatut masinakoodi) kompilatsiooniajal või linkimisajal. LLVM suudab genereerida binaarset masinkoodi isegi käitusajal.

LLVM toetab keelest sõltumatut käsustikku ja tüübisüsteemi. Väärtus iga muutuja taga (mida kutsutakse "tüübitud registriks") määratakse üks kord ja selle väärtust pole võimalik muuta. See teeb lihtsaks analüüsida sõltuvusi muutujate vahel. 

## Märkused

## Viited

## Välislingid

* Ametlik veebileht